Imtella' Mejju 30, 2021 - Aġġornata 30 Ta' Mejju, 2021 6:18pm Familja Maltija li dalgħodu bdiet tgawdi l-ġurnata b'mawra sa Kemmuna kellha esperjenza isbaħ milli kienet qed tistenna. Waqt li l-familja kienet waslet viċin Kemmuna bid-dgħajsa tagħha Lady Cesca, f'daqqa u l-ħin għadd ta' dniefel bdew jaqbżu ftit 'il bogħod mid-dgħajsa. Filmat miġbud minn din il-familja u mibgħut lil TVM juri minn tal-anqas tlett idniefel jaqbżu fir-rima tad-dgħajsa. Il-persuni li ġibdu l-filmat xtaqu jaqsmuh ma' ħaddieħor biex kulħadd ikun jista' jgawdi din ix-xena mill-isbaħ li bditilhom il-jum bi tbissima.